# data[].attributes.headline
Η Συλλαβούπολη - Συνδιδασκαλία με τη Γ' τάξη

# data[].attributes.subject
Η Συλλαβούπολη - Συνδιδασκαλία με τη Γ' τάξη

# data[].attributes.body
Ένα πρωί, τα παιδιά της Γ’ τάξης του Δημοτικού σχολείου αποφάσισαν να φτιάξουν τη δική τους Συλλαβούπολη! Συγκέντρωσαν διάφορα τουβλάκια που είχαν —τα τελευταία κομμάτια από πολλά διαφορετικά σετ. Με αυτά, ξεκίνησαν να χτίζουν τη μαγική τους πόλη.

Τι έμαθαν μέσα από αυτό;

Τον συλλαβισμό: Έσπασαν λέξεις σε συλλαβές και κατανόησαν τον τρόπο που σχηματίζονται οι λέξεις.

Την σύνθεση: Ένωσαν συλλαβές για να δημιουργήσουν λέξεις, μετατρέποντάς τες σε κτίρια.

Τη δημιουργικότητα: Έδωσαν σχήμα και ζωή στις λέξεις τους μέσα από το παιχνίδι.

Η δραστηριότητα ήταν βασισμένη στη βιωματική μάθηση: τα παιδιά έμαθαν μέσα από την πράξη, ανακαλύπτοντας τη δομή των λέξεων με έναν διασκεδαστικό τρόπο. Το παιχνίδι, ως εκπαιδευτικό εργαλείο, τους βοήθησε να αναπτύξουν τη φαντασία τους, τη συνεργασία και τη γλωσσική τους δεξιότητα.

https://9dim-chiou.chi.sch.gr/?p=12489

# data[].attributes.headline
Δημιουργία παραμυθιών στο Τμήμα Ένταξης

# data[].attributes.subject
Δημιουργία παραμυθιών στο Τμήμα Ένταξης

# data[].attributes.body
Στο Τμήμα Ένταξης τα παιδιά δημιούργησαν παραμύθια βασισμένα στις δικές τους ιδέες, αναπτύσσοντας δεξιότητες τόσο στη γλωσσική έκφραση όσο και στη ψηφιακή επεξεργασία κειμένου. Αρχικά, εστιάσαμε στη βελτίωση της αφήγησης, της δομής, της γραφής και της ορθογραφίας, ώστε οι ιστορίες να αποκτήσουν συνοχή και ακρίβεια. Στη συνέχεια, οι μαθητές εξασκήθηκαν στις ψηφιακές δεξιότητες, πληκτρολογώντας τα κείμενά τους στον υπολογιστή, ενώ ανέπτυξαν και την ικανότητα περιγραφής, προκειμένου να δημιουργήσουν εικόνες μέσω τεχνητής νοημοσύνης.

Στόχοι της δραστηριότητας:

Ενίσχυση της φαντασίας και της δημιουργικής σκέψης μέσα από την αφήγηση.

Βελτίωση της γλωσσικής έκφρασης, της δομής και της σωστής γραφής.

Ανάπτυξη της ψηφιακής επεξεργασίας κειμένου και της εξοικείωσης με την τεχνολογία.

Καλλιέργεια της περιγραφικής ικανότητας ως βασικό στοιχείο της οπτικής αναπαράστασης.

Προώθηση της συνεργασίας και της αλληλεπίδρασης μεταξύ των μαθητών μέσω της ανταλλαγής ιδεών και της κοινής δημιουργίας.

# data[].attributes.attachment_link.title
Τμήμα Ένταξης 2024-25

# data[].attributes.headline
Μπασκετόμπαλες - Συνδιδασκαλία με τη ΣΤ' τάξη

# data[].attributes.subject
Μπασκετόμπαλες - Συνδιδασκαλία με τη ΣΤ' τάξη

# data[].attributes.body
Στην τάξη της ΣΤ’ Δημοτικού υπήρχε μια μεγάλη έκπληξη. Τα παιδιά μπήκαν στον χώρο και αντίκρισαν μπασκέτες! Ήταν ένα ιδιαίτερο παιχνίδι, σχεδιασμένο από δύο συμμαθήτριές τους, μαζί με τη δασκάλα του Τμήματος Ένταξης. Οι μπάλες δεν ήταν συνηθισμένες—είχαν πάνω τους γραμμένα ρήματα.

Οι κανόνες ήταν απλοί αλλά γεμάτοι πρόκληση: Για να πετύχει ένας μαθητής καλάθι, έπρεπε πρώτα να διαβάσει το ρήμα, να αναγνωρίσει τον σωστό χρόνο και στη συνέχεια να σουτάρει με την μπάλα που αντιστοιχούσε στη σωστή χρονική μορφή. Η δράση ξεκίνησε, οι μπάλες πέρασαν από χέρια σε χέρια και η τάξη γέμισε από ενθουσιασμό!

Μέσα από το παιχνίδι τα παιδιά, όχι μόνο βελτίωσαν τις μπασκετικές τους ικανότητες, αλλά ταυτόχρονα εξάσκησαν τη διάκριση των ρηματικών χρόνων με διαδραστικό και βιωματικό τρόπο.

Στόχοι της Δραστηριότητας ήταν:

1. Διάκριση των χρόνων των ρημάτων – Οι μαθητές εξασκήθηκαν στο να αναγνωρίζουν διαφορετικούς χρονικούς τύπους των ρημάτων  με πρακτική και κίνηση.

2. Εφαρμογή της μάθησης μέσω του παιχνιδιού – Η δραστηριότητα ανέδειξε πόσο πιο αποτελεσματική γίνεται η διδασκαλία όταν τα παιδιά εμπλέκονται σωματικά και συναισθηματικά στην εκπαιδευτική διαδικασία.

3. Βιωματική μάθηση – Αντί για παραδοσιακή διδασκαλία, οι μαθητές ανακάλυψαν τη γνώση μέσω δράσης, συμμετέχοντας ενεργά σε μια προκλητική και διασκεδαστική δραστηριότητα.

4. Συμπερίληψη – Το παιχνίδι σχεδιάστηκε και υλοποιήθηκε από μαθήτριες του Τμήματος Ένταξης, προάγοντας την ενεργή συμμετοχή όλων στην τάξη και ενισχύοντας το συμπεριληπτικό κλίμα.

5. Καλλιέργεια συνεργασίας – Τα παιδιά συνεργάστηκαν για να κατανοήσουν τους χρόνους, να επιλέξουν τις σωστές μπάλες και να ενθαρρύνουν ο ένας τον άλλο στην προσπάθεια τους.

6. Ανάκληση πληροφοριών με μεγαλύτερη ταχύτητα.

Η δραστηριότητα, που σχεδιάστηκε και υλοποιήθηκε στο πλαίσιο του προγράμματος eTwinning με τίτλο “Toys tell stories”, απέδειξε ότι η μάθηση μπορεί να γίνει μέσα από την κίνηση, τη δράση και το παιχνίδι. Μέσα από μια απλή αλλά δυναμική αλληλεπίδραση, τα παιδιά βελτίωσαν τη γλωσσική τους αντίληψη και ταυτόχρονα έζησαν μια εμπειρία γεμάτη ενθουσιασμό και συμμετοχή!

Στο Τμήμα Ένταξης, κατά την τρέχουσα σχολική χρονιά, οι μπασκετόμπαλες αποτέλεσαν το αγαπημένο παιχνίδι όλων των μαθητών. Χρησιμοποιήθηκαν δημιουργικά τόσο στην εξάσκηση της ορθογραφίας όσο και στη διάκριση των χρόνων ή των μερών του λόγου. Παρείχαν στα παιδιά την απαραίτητη σωματική άσκηση σε στιγμές έντονης ενεργητικότητας, ενώ κυρίως ενίσχυσαν την ταχύτητα ανάκλησης πληροφοριών και κανόνων.

https://9dim-chiou.chi.sch.gr/?p=12491

# data[].attributes.attachment_caption
Στο πλαίσιο του ευρωπαϊκού προγράμματος eTwinning "Toys Tell Stories", οι μαθητές της Δ’ τάξης συμμετείχαν σε μια πρωτότυπη γλωσσική δραστηριότητα. Το παιχνίδι οργανώθηκε από το τμήμα ένταξης, με τη συμβολή μαθητών της Δ’ και ΣΤ’ τάξης, και είχε ως σκοπό την καλύτερη κατανόηση των ρηματικών χρόνων μέσα από μια βιωματική και διαδραστική προσέγγιση.
Κάθε αυτοκινητάκι είχε γραμμένο πάνω του ένα ρήμα σε διαφορετικό χρόνο. Οι μαθητές, οδηγώντας τα συγκρουόμενα αυτοκινητάκια, έπρεπε να τα "τρακάρουν" με το σωστό χρόνο, αντιστοιχίζοντας σωστά τις χρονικές μορφές των ρημάτων. Η δραστηριότητα εμπνεύστηκε από εκπαιδευτικές πρακτικές του Ειδικού Δημοτικού Σχολείου Χίου και του Ειδικού Δημοτικού Σχολείου Λάρισας και είχε στόχο να βοηθήσει τους μαθητές να εξωτερικεύσουν την ένταση που προκαλεί η δυσκολία της διάκρισης των χρόνων, μέσα από το παιχνίδι και την κίνηση.
Στόχοι:
•	Γλωσσική ανάπτυξη: Κατανόηση και εξάσκηση των χρόνων των ρημάτων μέσα από δραστηριότητα βασισμένη στη φυσική αλληλεπίδραση.
•	Διαφοροποιημένη διδασκαλία: Συνεργατική μάθηση μεταξύ μαθητών διαφορετικών ηλικιακών ομάδων.
•	Βιωματική προσέγγιση: Χρήση παιχνιδιού ως μέσο μάθησης για την ενίσχυση της γλωσσικής επίγνωσης.
•	Συναισθηματική απελευθέρωση: Εξωτερίκευση της έντασης που προκαλεί η δυσκολία διάκρισης των χρονικών μορφών μέσω ενός δυναμικού, κινητικού παιχνιδιού.
•	Κοινωνικές δεξιότητες: Ενίσχυση της συνεργασίας και της επικοινωνίας μεταξύ των μαθητών.

# data[].attributes.headline
Τα παρδαλά περιστέρια: Ένα ταξίδι στην ορθογραφία - Συνδιδασκαλία με τη Δ' τάξη

# data[].attributes.subject
Τα παρδαλά περιστέρια: Ένα ταξίδι στην ορθογραφία - Συνδιδασκαλία με τη Δ' τάξη

# data[].attributes.body
https://9dim-chiou.chi.sch.gr/?p=12739

# data[].attributes.headline
Φρένο στην ανάγνωση - Συνδιδασκαλία με Γ' και Δ' τάξη

# data[].attributes.subject
Φρένο στην ανάγνωση - Συνδιδασκαλία με Γ' και Δ' τάξη

# data[].attributes.body
Στη Γ’ και στη Δ’ τάξη, κάτι πολύ ασυνήθιστο συνέβαινε. Τα βιβλία ήταν ανοιχτά, οι φωνές των μαθητών ξεχείλιζαν από ενθουσιασμό, αλλά… οι λέξεις δεν σταματούσαν! Οι μαθητές διάβαζαν ασταμάτητα, αγνοώντας τελείες, ερωτηματικά και θαυμαστικά. Οι προτάσεις κυλούσαν σαν αυτοκίνητα σε έναν δρόμο χωρίς φανάρια—μέχρι που εμφανίστηκαν τα αυτοκινητάκια στίξης!

Στο Τμήμα Ένταξης, οι γόμες-αυτοκινητάκια είχαν μετατραπεί σε μικρούς οδηγούς της γλώσσας. Κάθε αυτοκινητάκι κουβαλούσε ένα σημείο στίξης: μια τελεία, ένα ερωτηματικό, ένα θαυμαστικό. Οι μαθητές άρχισαν να διαβάζουν και, όταν έφταναν σε ένα σημείο στίξης, έπρεπε να πατήσουν φρένο! Αν ξεχνούσαν να σταματήσουν, το αυτοκινητάκι συνέχιζε και… τράκαρε με την επόμενη πρόταση. Τα μικρά “τρακαρίσματα” γέμιζαν την τάξη με γέλια, καθώς τα παιδιά διόρθωναν την ανάγνωσή τους και γίνονταν πιο προσεκτικά.

Η δραστηριότητα έγινε αγαπημένο παιχνίδι. Τώρα, ο επόμενος στόχος είναι να ταξιδέψουν τα αυτοκινητάκια στίξης στις άλλες τάξεις, χρησιμοποιώντας ακόμα μεγαλύτερα αυτοκίνητα, ώστε να βοηθήσουν περισσότερους μαθητές να μάθουν να βάζουν “φρένο” στην ανάγνωση!

Στόχοι της Δραστηριότητας

1. Ενίσχυση της προσοχής στα σημεία στίξης – Οι μαθητές εκπαιδεύονται να σταματούν τη φωνή τους στα σωστά σημεία, κατανοώντας την αναγνωστική ροή.

2. Μάθηση μέσα από το παιχνίδι – Η σύνδεση της ανάγνωσης με τη διασκέδαση ενισχύει την αφομοίωση της γνώσης και την ενεργή συμμετοχή των παιδιών.

3. Συμπερίληψη στη γενική τάξη – Η δραστηριότητα ξεκίνησε στο Τμήμα Ένταξης, αλλά η εξέλιξή της αγκαλιάζει όλους τους μαθητές, δημιουργώντας ένα ενιαίο μαθησιακό περιβάλλον.

https://9dim-chiou.chi.sch.gr/?p=12481

# data[].attributes.headline
Συγκρουόμενα αυτοκινητάκια με χρόνους - Συνδιδασκαλία με τη Δ' τάξη

# data[].attributes.subject
Συγκρουόμενα αυτοκινητάκια με χρόνους - Συνδιδασκαλία με τη Δ' τάξη

# data[].attributes.body
Στο πλαίσιο του ευρωπαϊκού προγράμματος eTwinning "Toys Tell Stories", οι μαθητές της Δ’ τάξης συμμετείχαν σε μια πρωτότυπη γλωσσική δραστηριότητα. Το παιχνίδι οργανώθηκε από το τμήμα ένταξης, με τη συμβολή μαθητών της Δ’ και ΣΤ’ τάξης, και είχε ως σκοπό την καλύτερη κατανόηση των ρηματικών χρόνων μέσα από μια βιωματική και διαδραστική προσέγγιση.

Κάθε αυτοκινητάκι είχε γραμμένο πάνω του ένα ρήμα σε διαφορετικό χρόνο. Οι μαθητές, οδηγώντας τα συγκρουόμενα αυτοκινητάκια, έπρεπε να τα "τρακάρουν" με το σωστό χρόνο, αντιστοιχίζοντας σωστά τις χρονικές μορφές των ρημάτων. Η δραστηριότητα εμπνεύστηκε από εκπαιδευτικές πρακτικές του Ειδικού Δημοτικού Σχολείου Χίου και του Ειδικού Δημοτικού Σχολείου Λάρισας και είχε στόχο να βοηθήσει τους μαθητές να εξωτερικεύσουν την ένταση που προκαλεί η δυσκολία της διάκρισης των χρόνων, μέσα από το παιχνίδι και την κίνηση.

Στόχοι:

Γλωσσική ανάπτυξη: Κατανόηση και εξάσκηση των χρόνων των ρημάτων μέσα από δραστηριότητα βασισμένη στη φυσική αλληλεπίδραση.

Διαφοροποιημένη διδασκαλία: Συνεργατική μάθηση μεταξύ μαθητών διαφορετικών ηλικιακών ομάδων.

Βιωματική προσέγγιση: Χρήση παιχνιδιού ως μέσο μάθησης για την ενίσχυση της γλωσσικής επίγνωσης.

Συναισθηματική απελευθέρωση: Εξωτερίκευση της έντασης που προκαλεί η δυσκολία διάκρισης των χρονικών μορφών μέσω ενός δυναμικού, κινητικού παιχνιδιού.

Κοινωνικές δεξιότητες: Ενίσχυση της συνεργασίας και της επικοινωνίας μεταξύ των μαθητών.

https://9dim-chiou.chi.sch.gr/?p=12743

# data[].attributes.headline
Ψαρεύοντας λέξεις στη λίμνη της ορθογραφίας - Συνδιδασκαλία με τη Β' τάξη

# data[].attributes.subject
Ψαρεύοντας λέξεις στη λίμνη της ορθογραφίας - Συνδιδασκαλία με τη Β' τάξη

# data[].attributes.body
Τα παιδιά της Β’ τάξης ξεκίνησαν μια συναρπαστική γλωσσική περιπέτεια: το ψάρεμα ορθογραφίας! Με καλάμια και μαγνητικά ψαράκια, αναζητούσαν τη σωστή κατάληξη των λέξεων, όπως ακριβώς ένας ψαράς αναζητά το καλύτερο ψάρι!

Στην ελληνική γλώσσα υπάρχουν πολλά φωνήεντα που ακούγονται το ίδιο, αλλά γράφονται διαφορετικά. Έτσι, η ορθογραφία απαιτεί παρατηρητικότητα και μνήμη! Μέσα από το παιχνίδι, τα παιδιά εξασκήθηκαν στην αναγνώριση των σωστών καταλήξεων, ακολουθώντας τους ορθογραφικούς κανόνες με γρήγορες αποφάσεις και παιχνιδιάρικη διάθεση!

Πολύτιμοι βοηθοί ήταν δύο μαθητές της 6ης τάξης και του Τμήματος Ένταξης.

Εκπαιδευτικοί στόχοι:

Γλωσσική ενίσχυση: Εκμάθηση και εξάσκηση των κανόνων ορθογραφίας μέσα από ένα βιωματικό παιχνίδι.

Διασκεδαστική μάθηση: Μετατροπή της ορθογραφικής εξάσκησης σε μια ευχάριστη δραστηριότητα, που κρατάει τα παιδιά αφοσιωμένα και ενθουσιασμένα.

Ταχύτητα ανάκλησης: Βελτίωση της ικανότητας των μαθητών να θυμούνται τους κανόνες ορθογραφίας πιο γρήγορα.

Συνεργασία και κοινωνικές δεξιότητες: Ενίσχυση της επικοινωνίας και της ομαδικής εργασίας, καθώς οι μαθητές παίζουν και μαθαίνουν μαζί.

Οπτική και κιναισθητική μνήμη: Χρήση της κίνησης (ψάρεμα) και της οπτικής αναγνώρισης (καταλήξεις) για καλύτερη απομνημόνευση των λέξεων.

https://9dim-chiou.chi.sch.gr/?p=12743

# data[].attributes.headline
Μαγειρεύοντας την αφαίρεση - Συνδιδασκαλία με την Α' τάξη

# data[].attributes.subject
Μαγειρεύοντας την αφαίρεση - Συνδιδασκαλία με την Α' τάξη

# data[].attributes.body
Στο πλαίσιο του προγράμματος etwinning  “Toys Tell Stories”, τα παιδιά του Τμήματος Ένταξης χρησιμοποίησαν τα κουζινικά τους για να ανακαλύψουν την έννοια της αφαίρεσης μέσα από το παιχνίδι. Τα μικρά χεράκια δημιούργησαν πηλοπατάτες που μετατρέπονται σε αφρό, τις οποίες πρόσθεταν και αφαιρούσαν καθώς εξασκούσαν νοερούς υπολογισμούς μέσα στη δεκάδα. Το ανακάτεμα στο τηγάνι δεν ήταν απλώς μια διασκεδαστική διαδικασία, αλλά τους έδινε χρόνο να σκεφτούν το άθροισμα ή τη διαφορά, μετρώντας τις πατάτες. Έτσι, τα μαθηματικά γίνονται κομμάτι της καθημερινότητας, δημιουργώντας μια ζωντανή εμπειρία μάθησης.

Στόχοι:

1. Ανάπτυξη μαθηματικών δεξιοτήτων: Ενίσχυση της κατανόησης της πρόσθεσης και της αφαίρεσης μέσα στη δεκάδα με βιωματικό τρόπο.

2. Δημιουργική αξιοποίηση του παιχνιδιού: Σύνδεση της μαθησιακής διαδικασίας με τη φαντασία και τη χειροτεχνία, ενισχύοντας την εμπλοκή των παιδιών.

3. Καλλιέργεια συνεργασίας και κριτικής σκέψης: Τα παιδιά συνεργάζονται, πειραματίζονται και σκέφτονται στρατηγικά για να βρουν λύσεις στις μαθηματικές προκλήσεις.

https://9dim-chiou.chi.sch.gr/?p=12494

# data[].attributes.headline
Αγοράζουμε μηδενικά με το 10, το 100, το 1.000 - Συνδιδασκαλία με τη Γ' τάξη

# data[].attributes.subject
Αγοράζουμε μηδενικά με το 10, το 100, το 1.000 - Συνδιδασκαλία με τη Γ' τάξη

# data[].attributes.body
Στο πλαίσιο του προγράμματος eTwinning για την αξία του παιχνιδιού στη μαθησιακή διαδικασία, τα παιδιά είχαν την ευκαιρία να ανακαλύψουν τη διαίρεση με το 10, το 100 και το 1000 μέσα από ένα διαδραστικό παιχνίδι. Αντί για απλούς αριθμούς σε χαρτί, τα «μηδενικά» έγιναν κέρματα, ενώ τα ντόνατς από πηλό—φτιαγμένα από τους ίδιους τους μαθητές—αντιπροσώπευαν τα μηδενικά του διαιρετέου.  Με κάθε κέρμα που υπάρχει στον διαιρέτη, τα παιδιά έπαιρναν ένα ντόνατ από τον διαιρετέο, ακολουθώντας μια μαθηματική διαδικασία με απτό και ευχάριστο τρόπο.

Οι κύριοι στόχοι του μαθήματος ήταν:

Δημιουργία και εμπλοκή: Τα παιδιά συμμετείχαν ενεργά στη διαμόρφωση του παιχνιδιού, αναπτύσσοντας τη δημιουργικότητά τους και ενισχύοντας την αίσθηση του προσωπικού επιτεύγματος.

Βιωματική μάθηση: Μέσα από τη δράση και την αλληλεπίδραση, οι μαθητές κατανόησαν ευκολότερα έννοιες της διαίρεσης, μετατρέποντας τη θεωρία σε πράξη.

Ενίσχυση θετικών συναισθημάτων: Το παιχνίδι μετέτρεψε τη μάθηση σε μια ευχάριστη διαδικασία, μειώνοντας τη μαθησιακή πίεση και κάνοντας τα μαθηματικά πιο προσιτά και ελκυστικά.

https://9dim-chiou.chi.sch.gr/?p=12500

# data[].attributes.headline
Πάτημα στη δεκάδα - Συνδιδασκαλία με την Α' τάξη

# data[].attributes.subject
Πάτημα στη δεκάδα - Συνδιδασκαλία με την Α' τάξη

# data[].attributes.body
Κάθε παιδί μεταμορφώνεται σε ένα μικρό λαγουδάκι, ξεκινώντας από έναν αριθμό και κάνοντας βήματα προς το 10, όπου βρίσκεται ο Big Floppy, το λαγουδάκι που μας δόθηκε ως δώρο από το 6ο Δημοτικό Σχολείο. Σε κάθε βήμα το λαγουδάκι αφήνει ένα καρότο, μέχρι να φτάσει στο 10, όπου σταματάει να ξεκουραστεί.

Στο σημείο αυτό, το παιδί υπολογίζει πόσα ακόμα καρότα έχει στη διάθεσή του και συνεχίζει την πρόσθεση. Ένα παράδειγμα είναι:

Αν το λαγουδάκι ξεκινήσει από το 8 και έχει 5 καρότα:

Θα προχωρήσει 2 βήματα ως το 10 αφήνοντας 2 καρότα.

Στο 10, υπολογίζει ότι του απομένουν 3 καρότα.

Συνεχίζει αφήνοντας τα υπόλοιπα 3 καρότα, καταλήγοντας στο 13.

Άρα: 8 + 5 = 13.

Το παιχνίδι σχεδιάστηκε από τη δασκάλα του Τμήματος Ένταξης και υλοποιήθηκε σε συνεργασία με τη δασκάλα της Α' τάξης, με στόχο να ενισχύσει την κατανόηση της πρόσθεσης και της αφαίρεσης, προάγοντας τη διασκέδαση και τη συμμετοχικότητα.

Στόχοι:

Κατανόηση της έννοιας του πατήματος στη δεκάδα σε πράξεις πρόσθεσης και αφαίρεσης.

Ανάπτυξη στρατηγικών για την ευκολότερη εκτέλεση μαθηματικών πράξεων.

Ενίσχυση της μαθηματικής σκέψης μέσα από το βιωματικό παιχνίδι.

Συμπερίληψη του τμήματος ένταξης στην εκπαιδευτική διαδικασία της γενικής τάξης.

Καλλιέργεια συνεργασίας και επικοινωνίας μεταξύ των μαθητών.

Ενίσχυση της αυτοπεποίθησης των παιδιών μέσα από τη συμμετοχή τους σε ένα ομαδικό, διαδραστικό παιχνίδι.

Ανάπτυξη της φυσικής κίνησης μέσω της κινητικότητας στον χώρο.

https://9dim-chiou.chi.sch.gr/?p=12750

# data[].attributes.headline
Η κυρία Υποδιαστολή χορεύει με τους αριθμούς - Συνδιδασκαλία με τη Δ' τάξη

# data[].attributes.subject
Η κυρία Υποδιαστολή χορεύει με τους αριθμούς - Συνδιδασκαλία με τη Δ' τάξη

# data[].attributes.body
Η Κυρία Υποδιαστολή Χορεύει με τους Αριθμούς!

Στη Δ’ τάξη είχαμε μια ξεχωριστή επισκέπτρια… την Κυρία Υποδιαστολή! Ήρθε να μας βοηθήσει να κατανοήσουμε τη διαίρεση δεκαδικών αριθμών με το 10, το 100 και το 1000. Μα τι περίεργη φιγούρα! Όλο κινείται και αλλάζει θέση, αλλά μόλις βρει το σωστό σημείο, βάζει τους αριθμούς στη σωστή παρέα!

Περιγραφή της δράσης:

Σε αυτό το παιχνίδι, ένα παιδί γίνεται η υποδιαστολή και κινείται ανάμεσα στους αριθμούς. Όταν κάποιος αριθμός διαιρείται με το 10, το 100 ή το 1000, η υποδιαστολή μετακινείται στη σωστή θέση, φέρνοντας τάξη και νόημα στους αριθμούς! Ένα παιχνίδι γεμάτο ρυθμό, κίνηση και αριθμητική μαγεία!

Εκπαιδευτικοί στόχοι:

Κατανόηση της δεκαδικής διαίρεσης: Εμπέδωση της μετακίνησης της υποδιαστολής μέσω βιωματικού παιχνιδιού.

Μαθηματική σκέψη: Ανάπτυξη της αριθμητικής λογικής και της οπτικής αναπαράστασης των αριθμών.

Κινητική μάθηση: Χρήση της κίνησης ως εργαλείο εμπέδωσης των μαθηματικών κανόνων.

Συνεργασία και διασκέδαση: Οι μαθητές αλληλεπιδρούν, γελούν και μαθαίνουν παρέα, ενισχύοντας την ομαδικότητα.

Πρακτική εφαρμογή: Σύνδεση των μαθηματικών εννοιών με μια καθημερινή, παιχνιδιάρικη εμπειρία!

Μια δραστηριότητα που συνδυάζει κίνηση, παιχνίδι και αριθμούς, μετατρέποντας τη διαίρεση δεκαδικών σε μια αξέχαστη περιπέτεια!

https://9dim-chiou.chi.sch.gr/?p=12732

# data[].attributes.headline
Παιχνιδομάγαζο για δεκαδικούς - Συνδιδασκαλία με τη Γ' τάξη

# data[].attributes.subject
Παιχνιδομάγαζο για δεκαδικούς - Συνδιδασκαλία με τη Γ' τάξη

# data[].attributes.body
Οι μαθητές της Γ’ τάξης επισκέφτηκαν το μαγαζί που είχαν στήσει μαζί με τους μεγαλύτερους μαθητές της ΣΤ’ τάξης. Ήρθαν ως πελάτες, έκαναν αγορές, υπολόγισαν ποσά και ρέστα, αντιστοίχισαν δεκαδικούς αριθμούς με ευρώ και λεπτά, και εφάρμοσαν στην πράξη όσα έμαθαν!

Η ΣΤ’ τάξη, σε επόμενη φάση, θα δουλέψει με ποσοστά, συνεχίζοντας το μαθηματικό ταξίδι της μέσα από το παιχνίδι της αγοράς.

Στόχοι:

Πράξεις με δεκαδικούς: Οι μαθητές εφαρμόζουν μαθηματικές έννοιες της καθημερινής ζωής.

Οικονομική σκέψη: Κατανόηση της σύνδεσης των αριθμών με πραγματικές συναλλαγές.

Εξάσκηση στα ποσοστά: Ανάπτυξη δεξιοτήτων μέσω πρακτικών παραδειγμάτων.

Κοινωνική αλληλεπίδραση: Συνεργασία, επικοινωνία και ενίσχυση της μαθηματικής αυτοπεποίθησης.

Συμπερίληψη στην τάξη: Όλοι οι μαθητές συμμετέχουν ενεργά, ανακαλύπτοντας τη δύναμη της συνεργασίας.

https://9dim-chiou.chi.sch.gr/?p=12735

# data[].attributes.headline
Μικρά προβλήματα - μεγάλα χαμόγελα - Συνδιδασκαλία με τη Β' τάξη

# data[].attributes.subject
Μικρά προβλήματα - μεγάλα χαμόγελα - Συνδιδασκαλία με τη Β' τάξη

# data[].attributes.body
Στο πλαίσιο του ευρωπαϊκού προγράμματος eTwinning "Toys Tell Stories", η Β’ τάξη του σχολείου μας ενθουσιάστηκε με τη δημιουργική δραστηριότητα του 11ου Δημοτικού Σχολείου Χίου για την ανάπτυξη κοινωνικών δεξιοτήτων. Μέσα από ένα διασκεδαστικό θεατρικό παιχνίδι, οι μαθητές έφτιαχναν σενάρια που περιλάμβαναν αρνητικές συμπεριφορές και τις αντικαθιστούσαν με θετικές, ενισχύοντας την ενσυναίσθηση και την ομαδικότητα.

Θέλοντας να προσθέσουμε τη δική μας πινελιά στη δραστηριότητα, προσαρμόσαμε τη διαδικασία: Τα παιδιά ζωγράφισαν μικρά ξύλινα ανθρωπάκια, εκφράζοντας επάνω τους διαφορετικά συναισθήματα. Στη συνέχεια, χωρίστηκαν σε ομάδες και συζήτησαν για συμπεριφορές που τους ενοχλούν κατά τη διάρκεια του σχολικού διαλείμματος. Μέσα από δημιουργικά σκετσάκια, αντικατέστησαν τα αρνητικά συναισθήματα με πιο θετικά, δίνοντας φωνή στα ξύλινα ανθρωπάκια τους αντί να κάνουν παντομίμα.

Στόχοι της δραστηριότητας:

·       Αναγνώριση αρνητικών συμπεριφορών και υιοθέτηση θετικών στάσεων.

·       Καλλιέργεια ενσυναίσθησης και συναισθηματικής έκφρασης.

·       Ενίσχυση της συνεργασίας και της επικοινωνίας μεταξύ των παιδιών.

·       Ανάπτυξη της δημιουργικότητας μέσα από το θεατρικό παιχνίδι.

·       Ενθάρρυνση της επίλυσης συγκρούσεων με φιλικό και εποικοδομητικό τρόπο.

Με αυτή τη δραστηριότητα, οι μαθητές μας βίωσαν τη δύναμη της αλλαγής και της θετικής σκέψης μέσα από το παιχνίδι, δίνοντας ζωή στα συναισθήματά τους και εκφράζοντας τις αξίες που κάνουν τη σχολική κοινότητα πιο όμορφη!

https://9dim-chiou.chi.sch.gr/?p=12725

# data[].attributes.headline
Αγκαλιάζοντας τη μοναδικότητά μας - Συνδιδασκαλία με τη Γ' τάξη

# data[].attributes.subject
Αγκαλιάζοντας τη μοναδικότητά μας - Συνδιδασκαλία με τη Γ' τάξη

# data[].attributes.body
Με αφορμή την Παγκόσμια Ημέρα Παιδικού Βιβλίου, την Ημέρα Ευαισθητοποίησης για τον Αυτισμό και την Πανελλήνια Ημέρα Σχολικής Φιλοζωίας, είχαμε τη χαρά να υποδεχτούμε στο σχολείο μας την κ. Δήμητρα Μιχαηλίδη, συγγραφέα παιδικών ιστοριών. Μαζί της έφερε τη Λούλα, μια υπέροχη, φανταστική κάμπια, της οποίας το ξεχωριστό χαρακτηριστικό ήταν ότι αποδεχόταν τον εαυτό της και εξελισσόταν με τον δικό της ρυθμό, επειδή απολάμβανε κάθε στιγμή. Η αγαπημένη μας κάμπια δεν τα παράτησε ποτέ. Δούλευε με χαρά και πνεύμα συνεργασίας, χωρίς να ανησυχεί για το τελικό αποτέλεσμα. Οι στόχοι της δραστηριότητας ήταν:

Η βίωση της χαράς του παιχνιδιού και της ομαδικής συνεργασίας χωρίς αποκλειστική εστίαση στη νίκη.

Η καλλιέργεια της ενσυναίσθησης και του σεβασμού προς όλα τα ζωντανά πλάσματα (γι’ αυτό επιλέξαμε ένα ζώο που δεν είναι ιδιαίτερα δημοφιλές).

Το «αγκάλιασμα» της διαφορετικότητας μέσω της ανάδειξης της εσωτερικής ομορφιάς του καθενός.

Η ανάπτυξη της αυτοεκτίμησης κάθε παιδιού μέσα από το παιχνίδι, καθώς και της ευγένειας προς τους άλλους μέσω της έκφρασης θετικών συναισθημάτων για αυτούς.

Οι δραστηριότητες σχεδιάστηκαν και υλοποιήθηκαν από την Όλγα Κούση, εκπαιδευτικό του Τμήματος Ένταξης, και την Έφη Παληού, δασκάλα της Γ’ τάξης, με σκοπό την προώθηση της ένταξης των μαθητών με ειδικές εκπαιδευτικές ανάγκες στη γενική τάξη. Δημοσιεύτηκαν στην ενότητα «Κοινωνικές δεξιότητες και συναισθήματα» του έργου eTwinning με τίτλο “Toys tell stories”.

https://9dim-chiou.chi.sch.gr/?p=12486

# data[].attributes.headline
Επανάληψη στην ορθογραφία

# data[].attributes.subject
Επανάληψη στην ορθογραφία

# data[].attributes.body
Δημιουργήθηκε από μαθητές και μαθήτριες που υποστηρίζονται από το Τμήμα Ένταξης.

# data[].attributes.attachment_link.provider_name
Wordwall - Δημιουργήστε καλύτερα μαθήματα γρηγορότερα

# data[].attributes.attachment_link.readable_text
Σωστό: Σάββατο, γράμμα, παππούς, θάλασσα, αντίρρηση, εννιακόσια, συμμετοχή, ενενήντα, συνεχίζεται, αμμουδιά, πόλεις, αποδείξεις, διενέξεις, παρεξήγηση, Λάθος: Σάβατω, γρράμα, παπούς, θάλλασα, αντίρησι, ενιακκόσια, συμμετοχοί, εννενήντα, συνεχήζεται, αμουδγιά, πόλοις, απποδήξεις, διενέξοις, παρεξίγησοι,

# data[].attributes.attachment_link.title
Ορθογραφία ΣΤ' τάξης

# data[].attributes.attachment_link.description
Σωστό ή Λάθος - Τα αντικείμενα περνούν με ταχύτητα. Δείτε πόσα μπορείτε να βρείτε πριν τελειώσει ο χρόνος.

# data[].attributes.headline
   Τα παιδιά εξασκούντ

# data[].attributes.body
Τα παιδιά εξασκούνται στην επανάληψη της ύλης μέσα από τη διαδικασία ερωτήσεων προς τους συμμαθητές τους, ενισχύοντας έτσι την αλληλεπίδραση και την ενεργή μάθηση. Για τον σκοπό αυτό, αναπτύσσουν δικά τους ηλεκτρονικά εκπαιδευτικά παιχνίδια.

Στόχοι:

Ανάπτυξη συνεργατικών δεξιοτήτων – Οι μαθητές ενισχύουν την επικοινωνία και τη συνεργασία, καθώς ανταλλάσσουν ερωτήσεις και πληροφορίες μεταξύ τους.

Βελτίωση της αυτοπεποίθησης – Μέσω της ενεργής συμμετοχής και της δημιουργίας δικών τους εκπαιδευτικών παιχνιδιών, οι μαθητές αποκτούν μεγαλύτερη αυτονομία στη μάθηση.

Ενίσχυση της κριτικής σκέψης – Η διαμόρφωση ερωτήσεων απαιτεί αναλυτική σκέψη και κατανόηση της ύλης σε βάθος.

Εξοικείωση με την τεχνολογία – Οι μαθητές μαθαίνουν να αξιοποιούν ψηφιακά εργαλεία για εκπαιδευτικούς σκοπούς, αναπτύσσοντας ψηφιακές δεξιότητες.

Ενεργή συμμετοχή στη μάθηση – Μέσα από τον σχεδιασμό ερωτήσεων και παιχνιδιών, η μάθηση γίνεται πιο βιωματική και ενδιαφέρουσα.

# data[].attributes.headline
Διάκριση χρόνων

# data[].attributes.subject
Διάκριση χρόνων

# data[].attributes.body
Δημιουργήθηκε από δύο μαθητές της Δ' τάξης και στη συνέχεια μοιράστηκε ο σύνδεσμος στους συμμαθητές τους.

# data[].attributes.attachment_link.provider_name
Wordwall - Δημιουργήστε καλύτερα μαθήματα γρηγορότερα

# data[].attributes.attachment_link.title
Βρες τον σωστό χρόνο

# data[].attributes.attachment_link.description
Κουίζ - Μια συλλογή ερωτήσεων πολλαπλής επιλογής. Πατήστε τη σωστή απάντηση για να προχωρήσετε.

# data[].attributes.headline
Βρες το επίθετο

# data[].attributes.subject
Βρες το επίθετο

# data[].attributes.body
Δημιουργήθηκε από δύο μαθητές της Δ' τάξης που υποστηρίζονται από το Τμήμα Ένταξης. Ο σύνδεσμος δόθηκε σε όλους τους συμμαθητές τους.

# data[].attributes.attachment_link.provider_name
Wordwall - Δημιουργήστε καλύτερα μαθήματα γρηγορότερα

# data[].attributes.attachment_link.title
Χτύπα τα επίθετα

# data[].attributes.attachment_link.description
Χτύπα το ποντίκι - Οι τυφλοπόντικες εμφανίζονται ένας ένας. Χτυπήστε μόνο τις σωστές απαντήσεις.

# data[].attributes.headline
Δημιουργήθηκε στο Τ.Ε.

# data[].attributes.body
Δημιουργήθηκε στο Τ.Ε. από μαθητές της Δ' τάξης.

# data[].attributes.attachment_link.provider_name
Wordwall - Δημιουργήστε καλύτερα μαθήματα γρηγορότερα

# data[].attributes.attachment_link.title
Ορθογραφία Δ′ τάξης

# data[].attributes.attachment_link.description
Κουίζ - Μια συλλογή ερωτήσεων πολλαπλής επιλογής. Πατήστε τη σωστή απάντηση για να προχωρήσετε.

# data[].attributes.headline
Καταλήξεις ρημάτων

# data[].attributes.subject
Καταλήξεις ρημάτων

# data[].attributes.body
Δημιουργήθηκε από μαθητές της Δ' τάξης που υποστηρίζονται από το Τ.Ε.

# data[].attributes.attachment_link.provider_name
Wordwall - Δημιουργήστε καλύτερα μαθήματα γρηγορότερα

# data[].attributes.attachment_link.title
Καταλήξεις ρημάτων

# data[].attributes.attachment_link.description
Τηλεπαιχνίδι - Ένα κουίζ πολλαπλής επιλογής με χρόνο, ζωές και ένα γύρο μπόνους.

# data[].attributes.attachment_link.title
Η Ηλιάνα στο μαγικό δάσος

# data[].attributes.attachment_link.title
Μην τα παρατάς ποτέ!

# data[].attributes.attachment_link.title
Αλέξανδρος-Οι πρώτες μου προσπάθειες στη μαγειρική

# data[].attributes.headline
Δημιουργώντας το παιχνιδομάγαζο - με τη ΣΤ' τάξη

# data[].attributes.subject
Δημιουργώντας το παιχνιδομάγαζο - με τη ΣΤ' τάξη

# data[].attributes.body
Δημιουργώντας το Μαγαζάκι των Παιχνιδιών

Στο πλαίσιο του ευρωπαϊκού προγράμματος eTwinning "Toys Tell Stories", οι μαθητές κι οι μαθήτριες της ΣΤ’ τάξης του σχολείου μας ανέλαβαν ένα συναρπαστικό έργο—τη δημιουργία του δικού τους μαγαζιού παιχνιδιών! Η πρωτοβουλία αυτή σχεδιάστηκε όχι μόνο για να ενισχύσει τη δημιουργικότητα των μαθητών, αλλά και για να προσφέρει σε πολλές τάξεις μια βιωματική και διασκεδαστική εμπειρία στα μαθηματικά.

Για να φέρουν το μαγαζάκι τους στη ζωή, οι μαθητές επιμελήθηκαν κάθε λεπτομέρεια. Έκοψαν ψεύτικα χρήματα και τα ταξινόμησαν σε κουτάκια, ετοίμασαν λίστα με αντικείμενα που θα "αγόραζαν" οι συμμαθητές τους, και σχεδίασαν ετικέτες με τιμές. Οι τιμές έπρεπε να είναι σε δεκαδικούς αριθμούς, ώστε να βοηθήσουν τις τάξεις Γ’ και Δ’ να εξασκηθούν στα δεκαδικά. Παράλληλα, η ΣΤ’ τάξη θα αξιοποιήσει το μαγαζί για την εμπέδωση της έννοιας των ποσοστών σε πραγματικά σενάρια. Τέλος, δημιούργησαν μια ευφάνταστη ταμπέλα, προσθέτοντας μία ξεχωριστή και αυθεντική πινελιά!

Στόχοι της δραστηριότητας:

·       Εφαρμογή μαθηματικών εννοιών, όπως δεκαδικοί αριθμοί και ποσοστά, σε πραγματικές καταστάσεις.

·       Ανάπτυξη δεξιοτήτων επίλυσης προβλημάτων μέσω διαδραστικού παιχνιδιού.

·       Ενίσχυση της συνεργασίας και της ομαδικής δουλειάς μεταξύ των μαθητών.

·       Καλλιέργεια χρηματοοικονομικής παιδείας με δημιουργικό και προσιτό τρόπο.

·       Ενθάρρυνση της φαντασίας και της δημιουργικότητας μέσα από παιχνίδι ρόλων.

Με αυτό το μαγαζάκι, οι μαθητές μας μεταμόρφωσαν τα μαθηματικά σε μια συναρπαστική εμπειρία, αποδεικνύοντας ότι η μάθηση μπορεί να είναι ταυτόχρονα διασκεδαστική και ουσιαστική!

https://9dim-chiou.chi.sch.gr/?p=12690

# data[].attributes.headline
Μαζί μπορούμε - Συνδιδασκαλία με τη ΣΤ' τάξη στο μάθημα των Αγγλικών

# data[].attributes.subject
Μαζί μπορούμε - Συνδιδασκαλία με τη ΣΤ' τάξη στο μάθημα των Αγγλικών

# data[].attributes.body
Το έργο etwinning "Toys Tell Stories" αποτέλεσε μια ευκαιρία για τα παιδιά της Στ' τάξης να εξερευνήσουν τη δύναμη της συλλογικής προσπάθειας και του ακτιβισμού μέσω της δημιουργίας ενός βίντεο.

Η αρχική ιδέα ήταν να δουλευτεί το λεξιλόγιο στα Αγγλικά γύρω από τη δεκαετία του '60. Οι εκπαιδευτικοί πρότειναν ως θεματική μια συναυλία, όμως τα παιδιά ήθελαν να επεκτείνουν το περιεχόμενο ώστε να αναδείξουν τη σημασία της συλλογικής δράσης. Έτσι, η συναυλία μετατράπηκε σε μια αυθόρμητη διαμαρτυρία.

Τα παιδιά σκέφτηκαν έναν χαρακτήρα που αρχικά αδιαφορούσε για τις διαμαρτυρίες, μέχρι που βρέθηκε σε ανάγκη. Όταν έχασε τα πάντα, οι ίδιοι άνθρωποι που διαδήλωναν στάθηκαν δίπλα του, βοηθώντας τον. Η ιστορία κορυφώνεται με μια συναυλία-διαμαρτυρία μπροστά από το σπίτι του, όπου εκείνος, πλέον, υποστηρίζει τον συλλογικό αγώνα. Το συμβολικό λουλούδι στα μαλλιά του—εμπνευσμένο από τα παιδιά των λουλουδιών—δείχνει πως θα διδάξει στο παιδί του την αξία της δικαιοσύνης και της αλληλεγγύης.

Τα παιδιά σχεδίασαν και δημιούργησαν το φόντο με τεχνητή νοημοσύνη. Στη συνέχεια, προέβαλαν το φόντο μέσω βιντεοπροβολέα μες στην τάξη και έστησαν σκηνικά με παιχνίδια Playmobil και άλλα υλικά. Οι εκπαιδευτικοί φωτογράφισαν τις σκηνές, ακολουθώντας τις οδηγίες των παιδιών. Ορισμένα πλάνα εμπλουτίστηκαν με πρόσθετες κινήσεις από τους εκπαιδευτικούς.

Τα παιδιά ήθελαν ο ήχος να αναπαριστά την ατμόσφαιρα μιας διαδήλωσης—μη συγχρονισμένος, γεμάτος ζωή και αυθορμητισμό. Καταγράφηκαν οι φωνές τους, όπου εξέφρασαν με αυθεντικό τρόπο τις σκέψεις και τα συναισθήματά τους.

Εκπαιδευτικοί Στόχοι

✔ Γλωσσική ανάπτυξη: Χρήση Αγγλικών σε πραγματικό πλαίσιο επικοινωνίας.

✔ Κοινωνική ευαισθητοποίηση: Κατανόηση της αξίας του ακτιβισμού και της συλλογικής προσπάθειας.

✔ Συνεργασία και αυτονομία: Δημιουργία μιας ταινίας με πρωτοβουλία των μαθητών.

✔ Δημιουργική σκέψη: Οπτική και ακουστική σύνθεση σκηνικών και ήχου με πρωτοτυπία.

✔ Ενσυναίσθηση: Αναγνώριση της σημασίας της αλληλεγγύης, της αγάπης και του δικαίου.

Το έργο αποτέλεσε μια βαθιά βιωματική εμπειρία για τους μαθητές, αναδεικνύοντας πως η συλλογική προσπάθεια είναι η κινητήρια δύναμη της αλλαγής.

# data[].attributes.attachment_link.authors[].name
Τμήμα Ένταξης

# data[].attributes.attachment_link.description
Το έργο etwinning “Toys Tell Stories” αποτέλεσε μια ευκαιρία για τα παιδιά της Στ’ τάξης να εξερευνήσουν τη δύναμη της συλλογικής προσπάθειας και του ακτιβισμού μέσω της δημιουργίας ενός βίντεο.

# data[].attributes.headline
Ηπερηχητικά τεταρτάκια - Συνδιδασκαλία με τη Δ' τάξη

# data[].attributes.subject
Ηπερηχητικά τεταρτάκια - Συνδιδασκαλία με τη Δ' τάξη

# data[].attributes.body
Στο πλαίσιο του eTwinning project "Toys Tell Stories", η ενότητα "Κοινωνικές Δεξιότητες και Συναισθήματα" αποδεικνύεται ιδιαίτερα πολύτιμη για τους μαθητές της Δ' τάξης. Με σύμμαχο τον Sonic και την παρέα του, πολλά παιδιά βρίσκουν έναν ασφαλή και οικείο τρόπο να εκφράσουν σκέψεις, συναισθήματα και προβληματισμούς που ίσως δυσκολεύονται να μοιραστούν. Οι αγαπημένοι τους χαρακτήρες γίνονται γέφυρες επικοινωνίας, μέσω των οποίων όχι μόνο εκφράζονται αλλά και επιλύουν παρεξηγήσεις και συγκρούσεις που αναπόφευκτα προκύπτουν στις κοινωνικές τους αλληλεπιδράσεις.

Μέσα από τη δύναμη της αφήγησης και του παιχνιδιού, τα παιδιά αναπτύσσουν κρίσιμες δεξιότητες όπως η ενσυναίσθηση, η συνεργασία και η συναισθηματική νοημοσύνη. Μαθαίνουν να κατανοούν τα συναισθήματα των άλλων, να διαχειρίζονται τις συγκρούσεις με υγιή τρόπο και να ενισχύουν τη μεταξύ τους επικοινωνία, χρησιμοποιώντας τους αγαπημένους τους ήρωες ως μέσο έκφρασης. Η φαντασία τους δεν γνωρίζει όρια, καθώς δημιουργούν ιστορίες όπου οι ήρωες τους ζουν περιπέτειες που αντικατοπτρίζουν τις δικές τους εμπειρίες και συναισθήματα.

Στόχοι:

Ενίσχυση της συναισθηματικής έκφρασης: Μέσα από τον Sonic και την παρέα του, τα παιδιά αισθάνονται πιο άνετα να εκφράσουν σκέψεις και συναισθήματα.

Βελτίωση των κοινωνικών δεξιοτήτων: Τα παιδιά μαθαίνουν να επιλύουν συγκρούσεις, να διαχειρίζονται παρεξηγήσεις και να αναπτύσσουν ενσυναίσθηση.

Προώθηση της συνεργασίας και της επικοινωνίας: Η χρήση φιγούρων και ηρωικών χαρακτήρων διευκολύνει την αλληλεπίδραση και τη δημιουργία ομαδικών αφηγήσεων.

Ανακάλυψη του εαυτού τους: Καθώς εκφράζονται μέσα από τον Sonic και τους φίλους του, τα παιδιά σταδιακά νιώθουν πιο άνετα να μιλούν ως ο εαυτός τους.

Ο Sonic, με την αστείρευτη ταχύτητα και ενέργεια του, δεν είναι απλώς ένας ήρωας των βιντεοπαιχνιδιών. Γίνεται ένας συναισθηματικός οδηγός που τρέχει ασταμάτητα προς την κατανόηση, τη συνεργασία και την έκφραση, βοηθώντας τα μικρά παιδιά να χτίσουν γερές φιλίες και να ανακαλύψουν τον πλούσιο εσωτερικό τους κόσμο.

https://9dim-chiou.chi.sch.gr/?p=12818

https://9dim-chiou.chi.sch.gr/?p=12818

# data[].attributes.attachment_link.authors[].name
Τμήμα Ένταξης

# data[].attributes.attachment_link.title
Υπερηχητικά… τεταρτάκια – 9ο Δημοτικό

# data[].attributes.attachment_link.description
Στο πλαίσιο του eTwinning project “Toys Tell Stories”, η ενότητα “Κοινωνικές Δεξιότητες και Συναισθήματα” αποδεικνύεται ιδιαίτερα πολύτιμη για τους μαθητές της Δ’ τάξης. Με σύμμαχο τον Sonic και την παρέα του, πολλά παιδιά βρίσκουν έναν ασφαλή και οικείο τρόπο να εκφράσουν σκέψεις, συναισθήματα και προβληματισμούς που ίσως δυσκολεύονται να μοιραστούν. Οι αγαπημένοι τους χαρακτήρες γίνονται γέφυρες επικοινωνίας, μέσω των οποίων όχι μόνο εκφράζονται αλλά και επιλύουν παρεξηγήσεις και συγκρούσεις που αναπόφευκτα προκύπτουν στις κοινωνικές τους αλληλεπιδράσεις.

# data[].attributes.headline
Μαγαζί με ποσοστά - Συνδιδασκαλία με τη ΣΤ' τάξη

# data[].attributes.subject
Μαγαζί με ποσοστά - Συνδιδασκαλία με τη ΣΤ' τάξη

# data[].attributes.body
Η ΣΤ’ τάξη έχει κατασκευάσει το δικό της κατάστημα και τώρα είναι η μεγάλη στιγμή της επίσκεψης! Οι μαγαζάτορες έχουν τα προϊόντα τους έτοιμα, οι πελάτες κρατούν στα χέρια τους λίστες αγορών και η περιπέτεια ξεκινά!

Οι πελάτες περιηγούνται στο μαγαζί, επιλέγουν προϊόντα και υπολογίζουν το συνολικό κόστος των αγορών τους. Όμως, ακριβώς τη στιγμή που είναι έτοιμοι να πληρώσουν, μια έκπληξη τους περιμένει…

«Σήμερα έχουμε ΕΚΠΤΩΣΗ!» φωνάζει ένας ενθουσιώδης μαγαζάτορας.

Τώρα, οι πελάτες πρέπει να υπολογίσουν το ποσοστό έκπτωσης πριν ολοκληρώσουν τη συναλλαγή τους. Πόσο λιγότερο θα πληρώσουν; Πώς επηρεάζει αυτό τη συνολική αξία των προϊόντων τους;

Με τη βοήθεια παιδιών  που υποστηρίζονται κι από το Τμήμα Ένταξης, η δραστηριότητα ζωντανεύει ακόμα περισσότερο! Μαζί εξηγούν, υπολογίζουν, προβληματίζονται και ανακαλύπτουν τη σημασία των ποσοστών στην καθημερινή ζωή.

Το παιχνίδι των αριθμών συνεχίζεται, η χαρά της μάθησης είναι διάχυτη, και όλοι φεύγουν με νέες γνώσεις και – φυσικά – με τις καλύτερες προσφορές της ημέρας!

Στόχοι:

Πράξεις με δεκαδικούς: Οι μαθητές εφαρμόζουν μαθηματικές έννοιες της καθημερινής ζωής, εξασκώντας την ακρίβεια στους υπολογισμούς τους.

Οικονομική σκέψη: Κατανόηση της σύνδεσης των αριθμών με πραγματικές συναλλαγές, δίνοντας στους μαθητές μια βιωματική μαθηματική εμπειρία.

Εξάσκηση στα ποσοστά: Υπολογισμός εκπτώσεων, αναπροσαρμογή τιμών και κατανόηση της σχέσης μεταξύ αρχικής και τελικής αξίας – δεξιότητες με ουσιαστική εφαρμογή στην καθημερινότητα.

Κοινωνική αλληλεπίδραση: Συνεργασία, επικοινωνία και ενίσχυση της μαθηματικής αυτοπεποίθησης, καθώς οι μαθητές μπαίνουν σε ρόλους και αλληλεπιδρούν μαθηματικά.

Συμπερίληψη στην τάξη: Όλοι οι μαθητές συμμετέχουν ενεργά, ανακαλύπτοντας τη δύναμη της συνεργασίας και ενισχύοντας τις μαθησιακές τους δεξιότητες μέσω παιχνιδιού.

# data[].attributes.attachment_link.authors[].name
Τμήμα Ένταξης

# data[].attributes.attachment_link.description
Η ΣΤ' τάξη έχει κατασκευάσει το δικό της κατάστημα και τώρα είναι η μεγάλη στιγμή της επίσκεψης! Οι μαγαζάτορες έχουν τα προϊόντα τους έτοιμα, οι πελάτες κρατούν στα χέρια τους λίστες αγορών και η περιπέτεια ξεκινά! Οι πελάτες περιηγούνται στο μαγαζί, επιλέγουν προϊόντα και υπολογίζουν το συνολικό κόστος των αγορών τους.

# data[].attributes.attachment_link.title
Κατασκευαστούπολη